Ajuntament de ...
ORDENANÇA FISCAL NÚM. 24
TAXA PER LA PRESTACIÓ DEL SERVEI D’ESCOLA BRESSOL
Article 1r.- Fonament i naturalesa
A l’empara del previst als articles 57 i 20.4.ñ) del text refós de la Llei reguladora de les hisendes locals aprovat pel Reial Decret Legislatiu 2/2004, de 5 de març (TRLRHL), de conformitat amb allò que disposen els articles 15 a 19 d’aquest text legal, aquest Ajuntament estableix la taxa per la prestació del servei d’escola bressol, que es regirà per la present Ordenança.
Article 2n.- Fet imposable
Constitueix el fet imposable de la taxa la prestació del servei d’escolarització, atenció, cura i vigilància dels nens, i altres complementaris, propis de les escoles bressol, quan aquests es realitzin pels serveis municipals.
Article 3r.- Subjectes passius
1. Són subjectes passius de la taxa, en concepte de contribuents, les persones físiques que sol·licitin o es beneficiïn de la prestació de serveis o realització de les activitats d’ensenyament i altres complementaris que es detallen a l’article 6 d’aquesta Ordenança.
2. Estaran obligats al pagament del la taxa els pares o tutors dels menors alumnes de l’escola bressol.
Article 4t.- Responsables i successors
1. Són responsables tributaris les persones físiques i jurídiques determinades com a tals a la Llei general tributària i a l’Ordenança general.
2. La derivació de responsabilitat requerirà que, prèvia audiència de l’interessat, es dicti acte administratiu, en els termes previstos a la Llei general tributària.
3. Les obligacions tributàries pendents s’exigiran als successors de les persones físiques, jurídiques i entitats sense personalitat, en els termes previstos a la Llei general tributària i a l’Ordenança general.
Article 5è.- Beneficis fiscals
1. No s’aplicaran exempcions ni bonificacions per a la determinació del deute tributari que els subjectes passius hagin de satisfer per aquesta taxa.
2. A l’article 6.2 d’aquesta Ordenança es contenen tarifes reduïdes, aplicables quan els subjectes passius acreditin escassa capacitat econòmica.
Article 6è.- Quota tributària
1. La quantia de la taxa es determinarà aplicant les tarifes següents:
	
	€

	Tarifa 1. quotes mensuals d’escolaritat i menjador
	

	Escolarització jornada completa
	

	Escolarització mitja jornada
	

	Menjador escolar (dinar+ esmorzar o berenar)
	

	Esmorzar o berenar (sense menjador)
	

	Escolarització jornada completa + menjador
	

	Tarifa 2. Altres serveis
	

	Menjador escolar (dinar+ esmorzar o berenar), per cada dia aïllat 
	

	Esmorzar o berenar (sense menjador), per cada dia aïllat
	


2. En situacions d’escassa capacitat econòmica, que valorarà l’Àrea de Serveis Socials de l’Ajuntament, les tarifes contingudes en el punt anterior es reduiran en un .....
3. En situacions d’absoluta impossibilitat econòmica per a satisfer les tarifes anteriors, es prestaran els serveis gratuïtament, previ informe de l’Àrea de Serveis Socials.
Article 7è.-  Meritació i període impositiu
1. Quan es tracti de serveis que s’han de dur a terme en un únic dia, la taxa es merita quan es presenta la sol·licitud del servei, que no es realitzarà sense que s’hagi efectuat el pagament de la taxa. 
2. En el cas que la sol·licitud del servei s’estengui a diversos mesos, la taxa es meritarà en el moment en el qual s’iniciï l’activitat que constitueix el fet imposable.
Article 8è.- Règim de declaració i d’ingrés
1. La taxa s’exigirà en règim d’autoliquidació en els següents supòsits:
a) En serveis de duració inferior a 1 mes.
b) En serveis de duració superior a 1 mes, pel que respecta al primer mes.
2. Quan es sol·licita la prestació del servei, es presentarà degudament complimentat l’imprès d’autoliquidació de la taxa.
Alternativament, es podrà presentar davant el Servei Municipal competent una declaració amb indicació dels elements necessaris per tal de determinar el deute tributari, i en aquest cas es practicarà la liquidació corresponent per part de l'Administració.
3. L’ingrés de la quota tributària s’efectuarà simultàniament a la presentació de l’autoliquidació.
4. En el cas que la taxa per serveis d’escola bressol s’estengui al llarg de diversos mesos, un cop transcorregut el primer mes natural següent a la data d’inici de la prestació del servei, el pagament mensual de la taxa s'efectuarà en els terminis fixats per l’Ajuntament. L'interessat podrà sol·licitar en les oficines municipals el pagament mensual mitjançant domiciliació bancària.
Article 9è.- Infraccions i sancions.
Pel que respecta a les infraccions i sancions tributàries que, en relació a la taxa reguladora en aquesta Ordenança, resultin procedents, s’aplicarà el que disposa la Llei general tributària i l’Ordenança general.
Disposició addicional.- Modificació dels preceptes de l'ordenança i de les referències que fa a la normativa vigent, amb motiu de la promulgació de normes posteriors.
Els preceptes d'aquesta Ordenança fiscal que, per raons sistemàtiques reprodueixin aspectes de la legislació vigent i altres normes de desenvolupament, i aquells en què es facin remissions a preceptes d'aquesta, s'entendrà que són automàticament modificats i/o substituïts, en el moment en què es produeixi la modificació dels preceptes legals i reglamentaris de què porten causa.
Disposició final.
La present Ordenança fiscal, aprovada provisionalment pel Ple de la Corporació en sessió celebrada el ...... i que ha quedat definitivament aprovada en data ......, entrarà en vigor al dia següent al de publicació en el Butlletí Oficial de la Província de Barcelona i regirà fins la seva modificació o derogació expressa.
